Հերբերտ Բրուքս

**Հերբերտ Ռոբինսոն Բրուքս** (, ), ավստրալիացի գործարար, անասնապահ, պետական ծառայող և բարերար։ Նա իր հորից ժառանգել է զգալի կարողություն և եղել Վիկտորիայի արդյունաբերական պալատի նախագահը։ Հայտնի է եղել իր բարեգործությամբ, այդ թվում՝ որպես Մելբուռնի համալսարանի գլխավոր հովանավոր, որտեղ նա կրթություն է ստացել։ Նա նաև զբաղեցրել է տարբեր պետական պաշտոններ, ներառյալ՝ ԱՄՆ-ում Ավստրալիայի գլխավոր հանձնակատարի (դեսպանի) պաշտոնը:

## Վաղ կյանք
Հերբերտ Ռոբինսոն Բրուքսը ծնվել է 1867 թվականի դեկտեմբերի 20-ին Բենդիգո քաղաքում՝ ձեռնարկատեր Ուիլյամ Բրուքսի և նրա կնոջ՝ Կատերինա Մարգարետի ընտանիքում։ Եղել է ընտանիքի ավագ զավակը։ Պատկանել Է Ավստրալիայի մեթոդիստական եկեղեցուն։ Նրա երկու կրտսեր եղբայրները նույնպես երկրում հայտնի մարդիկ են դարձել․ Հարոլդը գնացել է ընտանիքի հետքերով և դարձել գործարար։ Բացի այդ, նա խաղացել է ավստրալական ֆուտբոլ Սանթ Կիլդ պրոֆեսիոնալ ակումբում։ Նորման եղբայրներից ամենակրտսերը դարձել է թենիսի չեմպիոն, Դևիսի հնգակի գավաթակիր։ Նրանց քույրը՝ Մեյը, հայտնի թենիսիստուհի էր, ինչպես նաև նկարչուհի։ Նրանց մեկ այլ եղբայր՝ Պերսին, մահացել է մանկության տարիներին՝ մեկ տարուց մի փոքր ավելի հասակում թոքաբորբից։

Հայրը ծնվել է Անգլիայում։ Ավստրալիա է եկել 18 տարեկանում և կարողություն է վաստակել հանքարդյունաբերական ձեռնարկություններից, անասնապահությունից և այլ ձեռնարկություններից: 1878 թվականին նա ընտանիքի հետ տեղափոխվել է Ֆարինա Թաուն՝ Հարավային Ավստրալիա, որտեղ երկու տարի դիտորդ է եղել երկաթուղու շինարարության ավարտին: Հերբերտը օգնել է իր հորը որպես ժամանակագրիչ և պահեստապետ։ 1881 թվականին, երբ ընտանիքը վերադարձել է Մելբուռն, նա ընդունվել է Ուելսլի քոլեջ։ Հետագայում՝ 1890 թվականին, ընդունվել Է Մելբուռնի համալսարան՝ ստանալով քաղաքացիական ճարտարագիտության բակալավրի աստիճան։

## Բիզնես
Ավարտելուց հետո Բրուքսը մեկ տարի անցկացրեց Քվինսլենդում՝ աշխատելով իր հոր արոտավայրերում: Այնուհետև նա վերադարձել է Վիկտորիա՝ աշխատելու հանքարդյունաբերության ոլորտում՝ ղեկավարելով մի քանի փոքր հանքեր: 1905 թվականին Հերբերտը տեղափոխվել է Մելբուռն, որպեսզի աշխատի «Austral Otis» խոշոր ինժեներական ընկերությունում։ 1912 թվականին դարձել է  ընկերության տնօրեն։ Նրա հայրը մահացել է 1910 թվականին՝ Հերբերտին և նրա եղբայրներին ու քույրերին թողնելով 172,000 ֆունտ ստեռլինգ արժողությամբ կալվածք։ Հերբերտը դարձել է Ավստրալիայի թղթի գործարանի նախագահ (որը հայրը հիմնել է 1882 թվականին) այն ժամանակ, երբ նրա եղբայրները բացակայել են։ 1913-1917 թվականներին Բրուքսը նաև վիկտորիանական արդյունաբերական պալատի նախագահն էր։ 

Նրա բիզնես հետաքրքրությունների և վեճերի առարկան եղել է նաև «William Brookes & Co» կոնցեռնի՝ Քվինսլենդի խոշոր անասնաբուծական հոլդինգի սեփականությունը։ Այդ հողերի սեփականատիրոջ հետ նրանք մշտապես տարաձայնությունների մեջ են եղել։ Դա շարունակվել է այնքան ժամանակ, մինչև 1929 թվականին նրանք համաձայնության են եկել և հողերը հետ են գնվել։

## Մահ
Հերբերտ Ռոբինսոնը մահացել է 1963 թվականի դեկտեմբերի 1-ին Մելբուռնի իր տանը, իսկ նրա կինը՝ 1970 թվականի դեկտեմբերի 27-ին։ Երկուսն էլ թաղված են Սենտ Կիլդի գերեզմանատանը։

## Ընտանիք
thumb|աջից|Հերբերտ Բրուքսի լուսանկարը ավագ որդու հետ
Նրա առաջին կինը Ավստրալիայի եկեղեցու արքեպիսկոպոս Չարլզ Սթրոնգի դուստրն էր, որի ծխականն էր։ Բայց 1899 թվականին նա այրի է դարձել և 1904 թվականին ծանոթացել է նույն եկեղեցու ծխական Այվի Դիքինի հետ (), որը Ավստրալիայի երկրորդ վարչապետ Ալֆրեդ Դիկինի դուստրն էր։ Ամուսնության պահին (1905 թվականի հուլիսի 3) Ալֆրեդն արդեն մեկ վարչապետական ժամկետ է կրել և պատրաստվել է երկրորդ անգամ զբաղեցնել այդ պաշտոնը (նա կզբաղեցնի այն հարսանիքից երկու օր անց՝ հուլիսի 5-ին) և հարուստ գործարարի որդին նրան թվացել է չափազանց հեռանկարային զույգ դստեր համար։ Նրանք ունեցել են երեք երեխա․
* *Սըր Վիլֆրեդ դիկին Բրուքս*, Երկրորդ համաշխարհային պատերազմի ժամանակ Ավստրալիայի ռազմաօդային ուժերի գործարար և սպա, բրիտանական կայսրության շքանշանի, ակնառու ծառայությունների շքանշանի կոմանդոր և բակալավր ասպետ,
* *Ջեսսի դիկին Քլարկ*, սոցիալական աշխատող, փախստականների արտակարգ իրավիճակների վիկտորիանական խորհրդի գործադիր տնօրեն,
* *Ալֆրեդ դիկին Բրուքս*, Ավստրալիայի գաղտնի ծառայության տնօրեն։

## Ծանոթագրություններ

 
Կատեգորիա:Ավստրալիայի քաղաքական գործիչներ
Կատեգորիա:Երկարակյացներ